**FINANTSPROGNOOSI KOOSTAMINE INVESTEERINGU DISKONTEERITUD PUHASTULU ARVUTAMISEKS**

Exceli lehel „Esileht“ täitke lahtrid projekti ja kontaktisiku andmetega. Projekti arvestusperioodi pikkuse valikul lähtuge Exceli lehel „Arvestusperioodid“ toodud põhimõtetest. Lisage põhjendus konkreetse arvestusperioodi pikkuse valikul.

Exceli lehel „1. Invest. elluviimise kulud“ pange kirja investeeringu maksumus ilma käibemaksuta summas, investeeringuga seotud vara kasulik eluiga, põhivara kasutamisele võtmise aasta ja kuu.

Investeeringu abikõlblikud kulud peavad jääma projekti elluviimise 24 kuu pikkuse perioodi sisse. Investeeringuga seotud põhivara kasuliku eluea määramisel lähtutakse toetuse saaja raamatupidamise sise-eeskirjast. Avaliku sektori organisatsiooni korral lähtutakse lisaks ka avaliku sektori finantsarvestuse ja aruandluse juhendi paragrahvist 42 „Amortisatsiooni arvestus“.

Exceli lehel on näha, mitme aasta võrra ületab investeeringuga seotud põhivara kasulik eluiga investeeringu tulude-kulude arvestusperioodi.

Exceli lehel „2. Tulud-kulud“ tuleb kirja panna investeeringu kasutamisega seotud tulud ja kulud ilma käibemaksuta summades. Tegevuskulud sisaldavad näiteks personalikulusid, materjale, lepingulisi teenuseid, sidet, energiat, hooldust, renti, haldust, kuid ei hõlma amortisatsioonitasusid ega rahastamiskulusid, kui need on hõlmatud investeeringuteks ettenähtud abiga. Objekti ülalpidamiseks makstavat riigi toetust või annetusi ei loeta projekti tuluks.

Investeeringuga seotud tulude ja kulude prognoos koostatakse Exceli esimesel lehel algselt sisestatud arvestusperioodi pikkuse ulatuses. Vaikimisi on tabelis veerud 15 aasta pikkuse arvestusperioodi jaoks.

Kui valisite lühema perioodi, kustutage osa keskmisi veerge, kuid vältige viimase veeru kustutamist. Vahepealsete veergude kustutamise järel tuleb taastada järgnevates veergudes olevad valemid. Vajadusest annab märku vastavatesse lahtritesse ilmuv tekst #REF!. Kopeerige vajalik valem vastava lahtri ees samal real olevast korrektse valemiga lahtrist.

Kui valisite pikema periood, lisage esimese ja viimase aasta vahele vajalik arv täiendavaid veerge. Vahepealsete veergude lisamise järel tuleb taastada lisatud ja neile järgnevates veergudes olevad valemid. Kopeeri vajalik valem vastava lahtri ees samal real olevast korrektse valemiga lahtrist.

Tabeli alumistel ridadel on näha tulude ja kulude vahe aastate lõikes ja kumulatiivselt. Kõige alumistel ridadel on näha diskonteeritud tulud ja diskonteeritud kulud.

Exceli lehel „3. Jääkväärtus“ on vaikimisi tabelis veerud 15 aasta pikkuse arvestusperioodi jaoks. Arvestusperioodi aastad on kirjas kollase taustaga lahtrites.

Kui valisite lühema perioodi, kustutage osa keskmiste aastanumbritega veerge, kuid vältige viimase aastanumbriga veeru kustutamist. Vahepealsete veergude kustutamise järel tuleb taastada järgnevates veergudes olevad valemid. Vajadusest annab märku aastanumbri lahtritesse ilmuv kiri #REF!. Kopeerige vajalik valem vastava lahtri ees samal real olevast korrektse valemiga lahtrist.

Kui valisite pikema periood, lisage esimese ja viimase aasta vahele vajalik arv täiendavaid veerge. Vahepealsete veergude lisamise järel tuleb taastada lisatud ja neile järgnevates veergudes olevad valemid. Kopeerige vajalik valem vastava lahtri ees samal real olevast korrektse valemiga lahtrist.

Arvestusperioodist pikema kasuliku elueaga investeeringu varade jääkväärtuse kindlaksmääramiseks tuleb leida varade arvestusperioodile järgnevate kasutusaastate rahavoogude diskonteeritud nüüdispuhasväärtus. Jääkväärtus leitakse arvestusperioodi viimase aasta lõpust kuni investeeringu kasuliku eluea perioodi lõpuni tekkiva investeeringu tulude ja kulude vahe alusel. Lihtsustamise mõttes käsitletakse pärast arvestusperioodi lõppu tulusid ja kulusid aastate lõikes konstantsena ja võrdsena arvestusperioodi viimase aasta tulude ja kuludena.

Jätke arvestusperioodi viimase aasta tulude ja kulude vahe number kirjutatuks nii mitmele arvestusperioodi ületavale aastale, kui mitme aasta võrra ületab varade kasuliku eluea periood arvestusperioodi.

Tabel näitab investeeringu vara jääkväärtust finantseerimisvajaku arvutamiseks

Exceli lehel „4. Finantseerimisvajak“ arvutatakse finantseerimisvajak ja selle põhjal toetuse suurus.

Toetuse lõplik suurus leitakse korrutades mõistlikku kasumi määra arvestav finantseerimisvajak toetusmääraga. Antud juhul on toetusmäär 100% abikõlblike kulude maksumusest.

Finantseerimisvajak, mis arvestab mõistliku kasumi määra, leitakse korrutades investeeringu elluviimise abikõlblike kulude summa finantseerimisvajaku määraga, mida on suurendatud kapitali tasuvuse mõistliku määra võrra.

Mõistlikuks loetakse kapitali tasuvuse määra, mis ei ületa asjaomast vahetustehingute intressimäära (swap rate) pluss 100 baaspunkti. Vahetustehingute intressimäära (swap rate) väärtused on leitavad veebilehel <https://ec.europa.eu/competition-policy/state-aid/legislation/sgei/swap-rate-proxies_en>. Kümne või enama aastase amortisatsiooniajaga objektide puhul võtke aluseks 10 aasta swap rate.

Swap rate´i antud hetkel kehtiv väärtus kirjutage Exceli tabeli vastavasse lahtrisse. Näiteks ajaperioodil 01.07.2021 kuni 31.12.2021 koostatavate finantsprognooside jaoks kehtis kümneaastase perioodi swap rate´i väärtus 0,08.

Finantseerimisvajaku määr ilma mõistlikku kasumit arvesse võtmata leitakse jagades mõistlikku kasumit mitte arvestava finantseerimisvajaku väärtus investeeringu elluviimise abikõlblike kulude diskonteeritud väärtusega.

Finantseerimisvajak ilma mõistlikku kasumi määra arvesse võtmata leitakse lahutades investeeringu elluviimise abikõlblike kulude diskonteeritud väärtusest investeeringu puhastulu diskonteeritud väärtuse.

Investeeringu diskonteeritud puhastulu leitakse lahutades investeeringu diskonteeritud tegevustuludest diskonteeritud tegevuskulud ja liites investeeringu diskonteeritud jääkväärtuse.

Exceli tabel näitab, kas investeeringu puhul on kapitali tasuvuse määr väiksem või suurem, kui mõistlikuks loetav tasuvuse määr. Mõistlikust suurema kapitali tasuvuse määra puhul kujuneb toetus väiksemaks kui investeeringu abikõlblike kulude summa korrutatuna toetusmääraga.